गौरतलब है कि ऐसी बयानबाजी न सिर्फ लक्ष्मी नारायण चौधरी ने की है, बल्कि भाजपा प्रदेश अध्यक्ष डॉ. महेंद्र नाथ पाण्डेय कैराना और नूरपुर के चुनाव परिणामों में पार्टी को मिली कड़ी शिकस्त पर कहते हैं, “विकास की राजनीति पर थोड़े समय के लिए फतवों व जातिवादी, सिद्धांतविहीन राजनीति भारी पड़ी है। वहां के स्थानीय समीकरण चुनौतीपूर्ण थे, परंतु फिर भी हमने कैराना लोकसभा में दो विधानसभाओं में कथित गठबंधन को हराया, लेकिन तीन विधानसभाओं में कहां कमियां रह गईं, साथ ही नूरपुर में भाजपा को कथित गठबंधन के बावजूद विधानसभा चुनाव के मुकाबले 11 हजार वोट अधिक प्राप्त हुए। फिर भी कुछ वोटों के अंतर से चुनावी नतीजे हमारे अनुकूल नहीं रहे, हम इसकी गहन समीक्षा करेंगे। फिर आगे की रणनीति एवं कार्ययोजना बनाएंगे।’